Victor III
Victor III  (natus, Dauferius Epifanius, circiter  1027  Beneventi nobilis familia - obiit die 16 Septembris 1087), papa catholicus  episcopus Romanus a die  24 Maii 1086 erat.

Vita 
Pater Dauferii princeps Landolfus V Beneventi erat. 
Primo Dauferius monachus eremita vixit, dum anno 1048 vel 1049 Beneventi in monasterium S. Sophiae se contulit, ubi nomen Desiderii accepit. Monasterio brevi relicto rursus vitam degit eremitanam. Sed iussu Papae Leonis IX Beneventum revertit. Anno 1055 Papa Victor II ei permisit, ut in monasterium Montis Casini intraret. Ibi die 10 mensis Aprilis 1058 Dauferius vel Desiderius abbas factus est. Quo officio bene functus est monasterium locupletans, augens possessiones,  bibliothecam amplificans. Conscribendorum dialogorum de miraculis S. Benedicti fuit coauctor. 
1059 cardinalis Sanctae Romanae Ecclesiae a Papa Nicolao II creatus est. Sed anno 1082 impetui favit Imperatoris Henrici IV contra urbem Romam, quapropter, ut videtur, a Papa Gregorio VII interdictione punitus est. Qui cum insidias imperatoris fugiens in Montem Casinum se recepisset, Desiderium sibi reconciliavit.

Pontificatus  
Die 24 mensis Mai 1086 papa electus est, munus autem papale die 7 Mai 1087 suscepit disceptatis tum demum quibusdam cum Normannis controversiis. Brevi propter oppositionem antipapae Clementis III in Montem Casinum rediit et in synodo Beneventum convocata investituram episcoporum per laicos et simoniam (id est consuetudo munera spiritualia venalia habendi) severe damnavit. Clementem antipapam interdictione rursus affecit.

In ecclesia romana catholica beatus habetur, pro Papae Leonis XIII decretu, cum commemoratione die 16 septembris.

Nexus externus 

Papae
Mortui 1087
Benedictini
Nati saeculo 11
Abbates Montis Casini